*A határozati javaslat elfogadásához*

***a Mötv. 50. §-a alapján minősített*** *többség szükséges,*

*az előterjesztés* ***nyilvános ülésen tárgyalható****!*

*168. számú előterjesztés*

Bátaszék Város Önkormányzat Képviselő-testületének 2018. június 27-én

16,00 órakor megtartandó ülésére

*a közterületek tisztántartásáról és a települési hulladékgazdálkodásról szóló önkormányzati rendelet módosítása*

|  |
| --- |
| **Előterjesztő:** Kondriczné dr. Varga Erzsébet jegyző**Készítette**: Kondriczné dr. Varga Erzsébet jegyző **Törvényességi ellenőrzést végezte:** Takácsné Gehring Mária  aljegyző**Tárgyalja:**PG Bizottság: 2018. 06. 26.KOIS Bizottság: 2018. 06. 25.Szociális Bizottság: 2018. 06. 26. |

 **Tisztelt Képviselő-testület!**

**Általános indokolás:**

A közterületek tisztántartásáról és a települési hulladékgazdálkodásról szóló 21/2013.(XII.31.) önkormányzati rendelet módosítása két alapvető okból indokolt:

1. A 2017. decemberében kiválasztott új közszolgáltatóval megkötött hulladékgazdálkodási közszolgáltatási szerződéssel való összhang megteremtése szükséges, illetve
2. A hulladékról szóló 2012. évi CLXXXV. törvény (továbbiakban: Htv.) módosított rendelkezéseinek való megfelelés indokolja.

A Htv. 2018. január 1.-jén hatályba lépett előírására tekintettel a rendelet-tervezet 2. §-ának megszövegése érdekében megkerestük a Közszolgáltatót, akinek tájékoztató levele az előterjesztés 1. számú mellékletét képezi.

**Részletes indokolás:**

1. §-hoz: A bekezdés cseréjével az új közszolgáltató nevesítése történik meg a rendeletben.
2. §-hoz: A Htv. 2018. január 1.-jétől hatályos 35. § (1) bekezdés b) pontja szerint a települési önkormányzat képviselő-testülete önkormányzati rendeletben állapítja meg **a közszolgáltató tagjai,** illetve a közszolgáltatói alvállalkozó **által végzett hulladékgazdálkodási tevékenységet**, **továbbá a tagoknak**, illetve a közszolgáltatói alvállalkozónak a **közszolgáltatás egészéhez viszonyított arányát**, ha a közszolgáltatást a közszolgáltató több tagja, illetve közszolgáltatói alvállalkozó végzi.

A Htv. hivatkozott rendelkezésének való megfelelés érdekében a rendelet- tervezet szövege a Közszolgáltató tájékoztató levelében foglaltaknak megfelelően került megfogalmazásra, mely felsorolja a konzorcium vezető, illetve a tag által végzett hulladékgazdálkodási tevékenységeket és meghatározza a tevékenységük közszolgáltatás egészéhez viszonyított arányát.

1. -4. §-ához: A Htv. 2017. június 23.-ától hatályos 35. § (1) bekezdés g) pontja szerint a települési önkormányzat képviselő-testülete önkormányzati rendeletben állapítja meg a hulladékgazdálkodási közszolgáltatási tevékenységgel összefüggő közszolgáltatási díj beszedésével kapcsolatos adatszolgáltatási kötelezettség, valamint ügyfélszolgálati feladatok ellátásához szükséges **személyes adatok** (a természetes személyazonosító adatok, valamint a lakcím) **kezelésére vonatkozó további rendelkezéseket.**

Az új alcím és § beiktatása a személyes adatok kezelésére vonatkozó rendelkezéseket szabályozza.

Mindezek alapján kérem a T. Képviselő- testületet, hogy az alábbi rendelet tervezet elfogadásával a közterületek tisztántartásáról és a települési hulladékgazdálkodásról szóló önkormányzati rendeletét módosítsa.

 ***HATÁSVIZSGÁLAT***

**a közterületek tisztántartásáról és a települési hulladékgazdálkodásról szóló 21/2013.(XII.31.) önkormányzati rendelet módosításáról szóló rendelet-tervezethez**

A rendelet módosítását magasabb szintű jogszabályváltozás indokolja.

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** magasabb szintű jogszabály módosulása indokolja

**A jogalkotás elmaradásának következményei:** a kormányhivatal törvényességi felhívással élhet

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményeztetés:** valamennyi bizottság véleményezi

*BÁTASZÉK Város Önkormányzat Képviselő-testületének*

/2018.(VI. 27.) önkormányzati r e n d e l e t –t e r v e z e t e

**a közterületek tisztántartásáról és a települési hulladékgazdálkodásról szóló 21/2013.(XII.31.) önkormányzati rendelet módosításáról**

Bátaszék Város Önkormányzatának Képviselő-testülete a Magyarország Alaptörvénye 32. cikk (2) bekezdésében, a hulladékról szóló 2012. évi CLXXXV. törvény 35. § (1) bekezdésében és 88. § (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában meghatározott feladatkörében eljárva, a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdésében biztosított véleményezési jogkörében eljáró Pénzügyi és Gazdasági Bizottság véleményének kikérésével a következőket rendeli el

**1. §** A közterületek tisztántartásáról és a települési hulladékgazdálkodásról szóló 21/2013.(XII. 31.) önkormányzati rendelet (a továbbiakban: Hgr.) 13. § (2) bekezdése helyébe a következő rendelkezés lép:

„(2) Bátaszék város közigazgatási területén a települési hulladék gyűjtéséről, elszállításáról, elhelyezéséről és ártalmatlanításáról – közszolgáltatás keretében – a VERTIKÁL- Alisca Terra Konzorcium (a továbbiakban: Közszolgáltató) az Alisca Terra Regionális Hulladékgazdálkodási Nonprofit Kft. (7100 Szekszárd, Epreskert u. 9.) konzorciumi tag útján gondoskodik.”

**2. §** A Hgr. 13. §-a a következő (2a) és (2b) bekezdéssel egészül ki:

„(2a) A VERTIKÁL Közszolgáltató Nonprofit Zrt. Konzorcium vezető felel a közszolgáltatás fenntartásáért, központi ügyintézésért (adatszolgáltatás, kapcsolattartás, rendszerfejlesztés), a közszolgáltatási tevékenység ellátásának biztosításáért, a hulladékkezelő telepek üzemeltetéséért, rekultivációs feladatok ellátásáért, rekultivációs tartalék megképzéséért, engedélyekért. A Konzorcium vezető által végzett hulladékgazdálkodási tevékenységnek a közszolgáltatás egészéhez viszonyított aránya 60 %.

(2b) Az Alisca Terra Regionális Hulladékgazdálkodási Nonprofit Kft. konzorciumi tag a közszolgáltatási szerződések, önkormányzati rendeletek és a Nemzeti Hulladékgazdálkodási Koordináló és Vagyonkezelő Zrt. iránymutatása alapján a VERTIKÁL Közszolgáltató Nonprofit Zrt. által megadott gyakorisággal gyűjti a megadott hulladéktípusokat és az optimalizált logisztika szerint, a meghatározott végpontra szállítja. A konzorciumi tag által végzett hulladékgazdálkodási tevékenységnek a közszolgáltatás egészéhez viszonyított aránya 40 %.”

**3. §** A Hgr. a következő 12. alcímmel egészül ki:

„12. Személyes adatok kezelése”

**4. §** A Hgr. a következő 17. §-sal egészül ki:

„17. § (1) A Közszolgáltató az általa kezelt személyes adatokat a hulladékgazdálkodási közszolgáltatási tevékenységgel összefüggő közszolgáltatási díj beszedésével kapcsolatos adatszolgáltatási kötelezettség, valamint ügyfélszolgálati feladatok ellátásához használhatja fel.

(2) A Közszolgáltató a személyes adatokat az ingatlantulajdonos szerződéses jogviszonyának megszűnéséig, díjhátralék esetén a tartozás fennállásáig kezelheti.”

1. **§** E rendelet *2018. július 1-jén* lép hatályba.

***B á t a s z é k* ,** 2018. június 27.

 Dr. Bozsolik Róbert Kondriczné dr. Varga Erzsébet

 polgármester  jegyző

A rendelet 2018. június 29-én kihirdetve!

Kondriczné dr. Varga Erzsébet

 jegyző